พ่อเป็นงูสวัดที่หน้าผาก ลามมาที่ดวงตาแต่ตอนนี้หายแล้วแต่เหลืออาการเคืองตาอยู่อยากทราบการบรรเทาอาการและระยะเวลาที่จะหายจากอาการเคืองตาครับ ขอบครับ🙏
สวัสดีค่ะ โรคงูสวัด เป็นโรคที่เกิดจากการติดเชื้อไวรัสชนิดหนึ่ง เป็นตัวเดียวกับที่ก่อโรคอีสุกอีใส คือพอเป็นอีสุกอีใสเสร็จ เชื้อตัวนี้จะไปหลบอยู่ตามเส้นประสาท พอร่างกายอ่อนแอก็จะกลับขึ้นมาใหม่ในรูปงูสวัด งูสวัดจะมาเป็นตุ่มน้ำบนพื้นแดง ที่แสบร้อนและปวดได้มาก ขึ้นมาซีกใดซึกหนึ่งของร่างกายตามเส้นประสาท การรักษามักต้องได้รับยาต้านไวรัสเพื่อช่วยให้โรคหายไว และลดโอกาสการเกิดผลข้างเคียงที่พบได้บ่อยๆเช่นปลายเส้นประสาทอักเสบบริเวณนั้นๆตามมาซึ่งหากมีปลายเส้นประสาทอักเสบตามหลังการเป็นงูสวัด อาจมีอาการปวดแสบ ปวดร้อนบริเวณที่เป็น ตามหลังจากที่ผื่นหายไปแล้วได้หลายเดือนจนบางคนอาจจะเป็นปีได้ การรักษาคือการใช้ยาระงับอาการปวดปลายประสาทและติดตามอาการการดูแลตัวเองเบื้องต้น ไม่ไปแคะแกะเกาบริเวณที่เป็น ใช้น้ำสะอาดล้างบริเวณที่เป็น ไม่ไปถู ต้องระวังการติดต่อทางการหายใจกับเด็กเล็ก คนแก่ หรือผู้ที่มีโรคทางภูมิคุ้มกัน แต่หากตุ่มหายไปหมดแล้วน่าจะอยู่ในระยะไม่ติดต่อ และสังเกตอาการ ถ้ายังคงเคืองตาเยอะ ปวดแสบร้อนมาก ควรกลับไปพบแพทย์เพื่อประเมินอาการ และรับยาระงับการปวดปลายประสาทจากแพทย์ต่อไป